Na temelju članka 54. stavak 1. Zakona o ustanovama („Narodne novine“ broj 76/93., 29/97., 47/99. i 35/08.), članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13. i 152/14.) i članka 54. Statuta Osnovne škole Svibovec, Školski odbor Osnovne škole Svibovec, / 09.10.2015. / uz prethodnu suglasnost Varaždinske županije, KLASA: 012-03/15-01/19 URBROJ: 2186/1-02/1-15-6 od 20. listopada 2015. godine, na sjednici održanoj dana 17. studenog 2015. godine, donosi

**IZMJENE I DOPUNE STATUTA**

**OSNOVNE ŠKOLE SVIBOVEC**

 **Članak 1.**

U Statutu Osnovne škole Svibovec (KLASA: 012-03/08-02-105 URBROJ: 380-01/08-02 od 21.10.2008. godine) u članku 1. iza riječi „roditelja“ stavlja se zarez i dodaju se riječi „izricanje pedagoških mjera“.

**Članak 2.**

Članak 158. mijenja se i glasi:

„Pedagoške mjere izriču se učenicima zbog povrede dužnosti, neispunjavanja obveza, nasilničkog ponašanja i drugih neprimjerenih ponašanja (u daljnjem tekstu: neprihvatljiva ponašanja).“

**Članak 3.**

Članak 159. mijenja se i glasi:

„Zbog neprihvatljivih ponašanja učenicima se mogu izreći pedagoške mjere:

1. opomena
2. ukor
3. strogi ukor
4. preseljenje u drugu školu.“

**Članak 4.**

Članak 160. mijenja se i glasi:

„Neprihvatljiva ponašanja na temelju kojih se izriču pedagoške mjere iz članka 159. ovog Statuta podijeljena su ovisno o težini na: lakša, teža, teška i osobito teška.“

**Članak 5.**

Članak 161. mijenja se i glasi:

„Lakša neprihvatljiva ponašanja iz članka 160. ovog Statuta jesu:

a) ometanje odgojno-obrazovnoga rada;

b) onečišćenje školskoga prostora i okoliša;

c) oštećivanje imovine u prostorima škole ili na drugome mjestu gdje se održava odgojno-

 obrazovni rad nanošenjem manje štete;

d) nedopušteno korištenje informacijsko-komunikacijskih uređaja tijekom odgojno-

 obrazovnoga rada;

e) pomaganje ili poticanje ulaska neovlaštenih osoba u školski prostor;

f) poticanje drugih učenika na neprihvatljiva ponašanja;

g) uznemiravanje učenika ili radnika škole odnosno druge aktivnosti koje izazivaju

 nelagodu u drugih osoba, nakon što je učenik na to upozoren;

h) korištenje nedopuštenih izvora podataka u svrhu prepisivanja.“

**Članak 6.**

Članak 162. mijenja se i glasi:

„Teža neprihvatljiva ponašanja iz članka 160. ovog Statuta jesu:

1. ometanje odgojno-obrazovnoga rada na način da je onemogućeno njegovo daljnje izvođenje;
2. povreda dostojanstva druge osobe omalovažavanjem, vrijeđanjem ili širenjem neistina i glasina o drugome učeniku ili radniku škole;
3. unošenje ili konzumiranje psihoaktivnih sredstava u prostor škole ili na drugo mjesto gdje se održava odgojno-obrazovni rad;
4. dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru škole ili na drugome mjestu gdje se održava odgojno-obrazovni rad;
5. namjerno uništavanje imovine nanošenjem veće štete u prostoru škole ili na drugome mjestu gdje se održava odgojno-obrazovni rad;

f) prikrivanje nasilnih oblika ponašanja;

g) udaranje, sudjelovanje u tučnjavi i druga ponašanja koja mogu ugroziti sigurnost samog

 učenika ili druge osobe, ali bez težih posljedica;

h) korištenje ili zlouporaba podataka drugog učenika iz pedagoške dokumentacije;

i) klađenje ili kockanje u prostorima škole ili na drugome mjestu gdje se održava odgojno-

 obrazovni rad;

j) prisvajanje tuđe stvari.“

**Članak 7.**

Članak 163. mijenja se i glasi:

„Teška neprihvatljiva ponašanja iz članka 160. ovog Statuta jesu:

1. izazivanje i poticanje nasilnog ponašanja;

b) nasilno ponašanje koje nije rezultiralo težim posljedicama;

c) krivotvorenje ispričnica ili ispitnih materijala;

d) neovlašteno korištenje tuđih podataka za pristup elektroničkim bazama podataka škole

 bez njihove izmjene;

e) krađa tuđe stvari;

f) poticanje grupnoga govora mržnje;

g) uništavanje službene dokumentacije škole;

h) prisila drugog učenika na neprihvatljivo ponašanje ili iznuda drugog učenika;

i) unošenje oružja i opasnih predmeta u prostor škole ili drugdje gdje se održava odgojno-

 obrazovni rad.“

**Članak 8.**

Članak 164. mijenja se i glasi:

„Osobito teška neprihvatljiva ponašanja iz članka 160. ovog Statuta jesu:

a) krivotvorenje pisane ili elektroničke službene dokumentacije škole;

b) objavljivanje materijala elektroničkim ili drugim putem, a koji za posljedicu imaju

 povredu ugleda, časti i dostojanstva druge osobe;

1. teška krađa odnosno krađa počinjena na opasan ili drzak način, obijanjem,

 provaljivanjem ili svladavanjem prepreka da se dođe do stvari;

1. ugrožavanje sigurnosti učenika ili radnika škole korištenjem oružja ili opasnih predmeta u prostoru škole ili na drugome mjestu gdje se održava odgojno-obrazovni rad;
2. nasilno ponašanje koje je rezultiralo teškim emocionalnim ili fizičkim posljedicama za

drugu osobu.“

**Članak 9.**

Članak 165. mijenja se i glasi:

„Opomena se izriče nakon drugog evidentiranog lakšeg neprihvatljivog ponašanja iz članka 161. ovog Statuta ili u slučaju da je učenik neopravdano izostao više od 0,5% nastavnih sati od ukupnoga broja sati u koje je trebao biti uključen tijekom nastavne godine.“

**Članak 10.**

Članak 166. mijenja se i glasi:

„Ukor se izriče zbog težeg neprihvatljivog ponašanja iz članka 162. ovog Statuta ili u slučaju da je učenik neopravdano izostao više od 1% nastavnih sati od ukupnoga broja sati u koje je trebao biti uključen tijekom nastavne godine.“

**Članak 11.**

Članak 167. mijenja se i glasi:

„Strogi ukor se izriče zbog teškog neprihvatljivog ponašanja iz članka 163. ovog Statuta ili u slučaju da je učenik neopravdano izostao više od 1,5% nastavnih sati od ukupnoga broja sati u koje je trebao biti uključen tijekom nastavne godine.“

**Članak 12.**

Članak 168. mijenja se i glasi:

„Preseljenje u drugu školu izriče se zbog osobito teškog neprihvatljivog ponašanja iz članka 164. ovog Statuta ili u slučaju da je učenik neopravdano izostao više od 2% nastavnih sati od ukupnoga broja sati u koje je trebao biti uključen tijekom nastavne godine.“

**Članak 13.**

Članak 169. mijenja se i glasi:

„Pedagošku mjeru opomene izriče razrednik, ukora razredno vijeće, a strogog ukora učiteljsko vijeće.

O pedagoškoj mjeri preseljenja u drugu školu odlučuje rješenjem ravnatelj, na temelju obavijesti učiteljskog vijeća.

Do donošenja odluke o izricanju pedagoške mjere ravnatelj može rješenjem privremeno udaljiti učenika iz odgojno-obrazovnoga procesa, o čemu je dužan pisanim putem izvijestiti roditelja i nadležni centar za socijalnu skrb. Nakon donošenja odluke o izricanju pedagoške mjere, rješenje o privremenom udaljenju će se ukinuti.“

**Članak 14.**

Članak 170. mijenja se i glasi:

„Svako izricanje pedagoške mjere temelji se na bilješkama iz pedagoške dokumentacije i/ili službenim bilješkama stručnih suradnika i/ili ravnatelja, a ako je potrebno i na mišljenjima drugih nadležnih institucija.

Prije izricanja pedagoške mjere odgojno-obrazovni radnici škole dužni su međusobno se konzultirati, kontaktirati roditelja učenika, a ako je potrebno mogu se konzultirati i sa školskim liječnikom, drugim stručnjakom ili nadležnim centrom za socijalnu skrb radi upoznavanja osobina i mogućnosti učenika te uklanjanja uzroka koji sprečavaju ili otežavaju njihov pravilan razvoj kako bi se ublažili rizični i pojačali zaštitni čimbenici u razvoju učenika.“

**Članak 15.**

Članak 171. mijenja se i glasi:

„U postupku izricanja pedagoških mjera odgojno-obrazovni radnici dužni su voditi računa o dobi učenika, njegovoj psihofizičkoj razvijenosti i osobinama, ranijem ponašanju, okolnostima koje utječu na učenikov razvoj, okolnostima u kojima se neprihvatljivo ponašanje dogodilo te drugim okolnostima.

Prije izricanja mjere učeniku se mora omogućiti savjetovanje s odgojno-obrazovnim radnikom te izjašnjavanje o činjenicama i okolnostima koje su važne za donošenje odluke o opravdanosti izricanja pedagoške mjere. Roditelj mora biti informiran o neprihvatljivom ponašanju, načinu prikupljanja informacija, prikupljenim informacijama koje su važne za donošenje odluke o izricanju pedagoške mjere.

Mjera se može izreći i bez izjašnjavanja učenika ako se učenik bez opravdanoga razloga ne odazove pozivu razrednika ili druge ovlaštene osobe.

Mjera se može izreći i bez informiranja roditelja, što je propisano stavkom 2. ovoga članka, ako se roditelj ne odazove ni pisanom pozivu na razgovor.„

**Članak 16.**

Članak 172. mijenja se i glasi:

„Pedagoške mjere opomene i ukora izriču se za tekuću školsku godinu.

Mjera strogog ukora i preseljenje u drugu školu vrijedi do kraja osnovnog odgoja i obrazovanja.“

**Članak 17.**

Članak 173. mijenja se i glasi:

„Pedagoške mjere opomene, ukora i strogog ukora izriču se kao mjere upozorenja i na njihovo izricanje učenik ili roditelj može uputiti prigovor ravnatelju škole.

O žalbi protiv rješenja iz članka 169. stavka 2. i 3. ovog Statuta odlučuje Ministarstvo.

Na pokretanje postupka, vođenje postupka i odlučivanje o pedagoškoj mjeri primjenjuju se odredbe Zakona o općem upravnom postupku.“

**Članak 18.**

Članak 174. mijenja se i glasi:

„Pedagoška mjera opomene i ukora mora se izreći najkasnije u roku od 15 dana od dana saznanja za neprihvatljivo ponašanje učenika zbog kojeg se izriče.

Pedagoška mjera strogog ukora mora se izreći najkasnije u roku od 30 dana od dana saznanja za neprihvatljivo ponašanje učenika zbog kojeg se izriče.

Pedagoška mjera preseljenja u drugu školu mora se izreći najkasnije u roku od 60 dana od dana saznanja za neprihvatljivo ponašanje učenika zbog kojeg se izriče.

Pedagoška mjera mora se izreći u roku od 15 dana ako je učenik rješenjem ravnatelja privremeno udaljen iz odgojno-obrazovnog procesa. Vrijeme privremenog udaljavanja iz odgojno-obrazovnog procesa ne smatra se neopravdanim izostankom učenika.“

**Članak 19.**

Članak 175. mijenja se i glasi:

„Pedagoška mjera izriče se i zbog neopravdanih izostanaka s nastave.

Neopravdanim izostankom smatra se izostanak za koji razredniku nije dostavljena liječnička ispričnica ili ispričnica nadležne institucije, koju je potpisao i roditelj.

Tijekom školske godine roditelj može osobno ili pisanim putem opravdati izostanak svog djeteta za koji nije dostavljena ispričnica iz stavka 2. ovoga članka u trajanju od najviše tri radna dana, koji ne mogu biti uzastopni.“

**Članak 20.**

Članak 176. mijenja se i glasi:

„Učeniku kojemu je već izrečena pedagoška mjera iz članka 165. i 166. ovog Statuta ponavlja se prethodno izrečena pedagoška mjera u slučaju neprihvatljivog ponašanja manje ili iste težine za koje mu još nije izrečena pedagoška mjera. Ista pedagoška mjera može se izreći najviše dva puta tijekom školske godine. U slučaju da se učenik ponovno neprihvatljivo ponaša, izriče se pedagoška mjera sljedeće težine.

Učeniku kojemu je već izrečena jedna od pedagoških mjera iz članka 165. ili 166. ovog Statuta izriče se sljedeća teža mjera u slučaju ponavljanja neprihvatljivog ponašanja za koju mu je već izrečena pedagoška mjera.

Učeniku kojemu je već izrečena pedagoška mjera iz članka 167. ovog Statuta izriče se pedagoška mjera iz članka 168. ovog Statuta u slučaju bilo kojega neprihvatljivog ponašanja iz članka 163. ovog Statuta, odnosno dva neprihvatljiva ponašanja iz članka 161. i 162. ovog Statuta.

Učeniku osnovne škole kojem je izrečena pedagoška mjera preseljenja u drugu školu, a koji se i dalje neprimjereno ponaša, može se, sukladno odredbama ovog Statuta izreći pedagoška mjera izuzev mjere preseljenja u drugu školu.“

**Članak 21.**

Članak 185. mijenja se i glasi:

„Roditelji odnosno skrbnici odgovorni su za učenikovo redovito pohađanje nastave i dužni su izostanke opravdati neposredno u školi, pisanom izjavom ili liječničkom ispričnicom, najkasnije drugog dana nakon izostanka učenika“.

**Članak 22.**

Ove Izmjene i dopune Statuta stupaju na snagu osmog dana od dana objave na oglasnoj ploči Škole.

PREDSEJDNICA ŠKOLSKOG ODBORA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( ANDREJA BALAŽINEC )

Ove Izmjene i dopune Statuta objavljene su na oglasnoj ploči Škole dana 17. studenog 2015. godine, a stupile su na snagu dana 25. studenog 2015. godine.

 RAVNATELJ ŠKOLE:

\_\_\_\_\_\_\_\_\_\_\_\_\_\_\_\_\_\_

 ( ANTUN POKOS )

KLASA: 012-03/15-01/03

URBROJ: 2186-135-01-15-1

SVIBOVEC, 17.11.2015.